《答严缁生孝廉即送之黔 其二》
清代·吴振棫

一饱不可得，去家依故人。疲驴万山雨，小别亦酸辛。

铁锁蛮江渡，松明店壁尘。此行无劫帅，书问慰慈亲。

作者简介：（1792—1870）浙江钱塘人。字仲云，亦作仲耘，号毅甫，晚号再翁。嘉庆十九年进士，授编修。咸丰间，历任疆吏，在云南最久，先后任巡抚、署云贵总督，继又实授。在任禁止以团练为名杀掠回民，使云南民族矛盾稍缓。有《养吉斋丛录、馀录》、《黔语》、《花宜馆诗钞》等。